**Mónosbél Községi Önkormányzat képviselő-testületének**

**13/2015. (V. 29.) önkormányzati rendelete**

**a közterületen történő szeszesital fogyasztás korlátozásáról**

Mónosbél Községi Önkormányzat Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva, az Alaptörvény 32. cikk (2) bekezdésében meghatározott eredeti jogalkotói hatáskörében

a következőket rendeli el:

1. §

A rendelet hatálya Mónosbél Községi Önkormányzat közigazgatási területére terjed ki.

1. §

(1) Az önkormányzat tulajdonában álló közterületen tilos szeszesital fogyasztása a (2) bekezdésben meghatározott esetek kivételével.

(2) A tilalom hatálya nem terjed ki:

a) az érvényes közterület-használati szerződéssel rendelkező vendéglátó egységekre nyitvatartási időben, valamint az engedéllyel szervezett és engedéllyel rendelkező alkalmi rendezvényekre.

b) minden év első és utolsó napjára.

3. §

A rendelet alkalmazása szempontjából:

1. közterület: a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 29. § (2) bekezdés a) pontja szerinti terület
2. szeszesital: minden alkohol tartalmú ital, kivéve a gyógynövények gyógyászati jellegű szeszes ital kivonatát és az ezek felhasználásával készült terméket, továbbá az 1,2 %-nál kevesebb alkoholtartalmú üdítőitalokat.

4. §

Mónosbél Községi Önkormányzat Képviselő-testületének jelen, 13/2015. (V. 29.) önkormányzati rendelete 2015. június 1-jén lép hatályba.

Varga Sándorné Fehér Lászlóné

polgármester címzetes főjegyző